เปิดคำวินิจฉัย ม.ล.ฤทธิเทพ คดียึดทรัพย์ ทักษิณ
เปิดคำวินิจฉัยส่วนตน 127 หน้า ของตุลาการศาลฎีกาเสียงข้างน้อย ม.ล.ฤทธิเทพ เทวกุล คดียึดทรัพย์ 4.6 หมื่นล้านบาท พ.ต.ท.ทักษิณ ชินวัตร16 มี.ค. 53 - ศาลฎีกาแผนกคดีอาญาของผู้ดำรงตำแหน่งทางการเมือง เผยแพร่ความเห็นในการวินิจฉัยส่วนตนของตุลาการในคดียึดทรัพย์ 4.6 หมื่นล้านบาท ของ พ.ต.ท.ทักษิณ ชินวัตร อดีตนายกรัฐมนตรี ซึ่งศาลมีมติ 8 ต่อ 1 ให้ยึดทรัพย์ สำหรับคำวินิจฉัยส่วนตนที่น่าสนใจคือ คำวินิจฉัยของ ม.ล.ฤทธิเทพ เทวกุล ซึ่งเป็นเสียงข้างน้อย จากคำวินิจฉัยจำนวน 127 หน้า เมื่อแยกเป็นกรณีพบว่าประเด็นปล่อยเงินกู้ 593 ล้านบาทนั้น ม.ล.ฤทธิเทพวินิจฉัยว่า 5 กรณี คือ 1.กรณีแปลงค่าสัมปทานเป็นภาษีสรรพสามิต 2.กรณีปรับลดอัตราส่วนแบ่งรายได้จากการให้บริการโทรศัพท์เคลื่อนที่แบบใช้บัตรจ่ายเงิน 3.กรณีการแก้ไขสัญญาอนุญาตให้ดำเนินกิจการบริการโทรศัพท์เคลื่อนที่ 4.กรณีละเว้น อนุมัติ ส่งเสริม สนับสนุนธุรกิจดาวเทียม ตามสัญญาดำเนินกิจการดาวเทียมสื่อสารภายในประเทศเพื่อเอื้อประโยชน์แก่บริษัทชินคอร์ป และบริษัทชินแซท และ 5.กรณีอนุมัติให้รัฐบาลสหภาพพม่า ทั้ง 5 กรณี พ.ต.ท.ทักษิณไม่ได้ใช้อำนาจรัฐเพื่อเอื้อประโยชน์แก่ธุรกิจของบริษัทชินคอร์ป ส่วนปัญหากรณี เงินที่ได้จากการขายหุ้นและเงินปันผลตามคำร้อง เป็นทรัพย์ที่ต้องตกเป็นของแผ่นดินหรือไม่ ม.ล.ฤทธิเทพวินิจฉัยว่า รัฐมนตรีแต่ละกระทรวงที่เกี่ยวข้องกับคดีนี้ ย่อมเป็นผู้มีอำนาจวางแนวนโยบายในแต่ละกระทรวงโดยอิสระ อีกทั้งหุ้นชินคอร์ปมีราคาสูงขึ้นในระหว่าง พ.ต.ท.ทักษิณดำรงตำแหน่งนายกฯ ก็ไม่ถือเป็นเรื่องผิดปกติ ดาวเทียม iPSTAR เป็นดาวเทียมที่ใหญ่และดีที่สุดในโลก หุ้นชินคอร์ปจึงเปรียบได้กับเพชรเม็ดงาม ที่ผู้ครอบครองสามารถต่อรองราคาซื้อขายได้สูง จึงฟังไม่ได้ว่าหุ้นชินคอร์ป จำนวน 1.4 ล้านหุ้น หรือเงินที่ได้จากการขายหุ้นชินคอร์ป 69.7 หมื่นล้านบาท รวมทั้งเงินปันผลอีก 6.9 พันล้านบาท ได้มาเนื่องจากการกระทำที่เป็นการขัดกันระหว่างประโยชน์ส่วนบุคคลกับประโยชน์ส่วนรวม ทั้งไม่เป็นทรัพย์สินที่เพิ่มขึ้นมาผิดปกติที่จะต้องสั่งให้ทรัพย์สินนั้นตกเป็นของแผ่นดิน
เปิดคำวินิจฉัยส่วนตน 127 หน้า ของตุลาการศาลฎีกาเสียงข้างน้อย ม.ล.ฤทธิเทพ เทวกุล คดียึดทรัพย์ 4.6 หมื่นล้านบาท พ.ต.ท.ทักษิณ ชินวัตร 16 มี.ค.
คำวินิจฉัยส่วนตนของตุลาการในคดียึดทรัพย์ 4.6 หมื่นล้านบาท,ฤทธิเทพ เทวกุล